b'\n_START_ARTICLE_\nDreyers Forlag\n_START_PARAGRAPH_\nDreyers Forlag A/S, ofte bare kalt Dreyer, var et norsk forlag. Forlaget startet opprinnelig som en trykkeribedrift i Stavanger i 1847, men forlagsdelen av virksomheten ble kj\xc3\xb8pt opp av Barthold A. Butensch\xc3\xb8n i 1942 og etablert som forlag da, med Butensch\xc3\xb8n som direkt\xc3\xb8r og dikteren Alf Larsen som hovedkonsulent. Senere overtok forfatteren Aasmund Brynildsen konsulentjobben. Butensch\xc3\xb8n gikk av med pensjon i 1979 og etablerte noen \xc3\xa5r senere forlaget Andresen & Butensch\xc3\xb8n sammen med Hans B. Butensch\xc3\xb8n og Anton Fredrik Andresen. Halfdan Kielland overtok etter ham i 1979 i Dreyer. _NEWLINE_Forlaget utga mye oversatt essayistikk (bl.a i serien Dreyers kulturbibliotek), men ogs\xc3\xa5 norsk og oversatt skj\xc3\xb8nnlitteratur. Georges Simenon forfatterskap (Maigret-b\xc3\xb8kene) var i mange \xc3\xa5r en viktig inntektskilde. _NEWLINE_Dreyer ble sl\xc3\xa5tt sammen med Gr\xc3\xb8ndahl & S\xc3\xb8n Forlag A/S i 1991 under navnet Gr\xc3\xb8ndahl og Dreyers Forlag A/S. Det sammensl\xc3\xa5tte forlaget ble eiet av Cappelen. I 1999 ble Gr\xc3\xb8ndahl og Dreyers Forlag oppl\xc3\xb8st og det gikk inn i Cappelen.\n_START_SECTION_\nAndresen & Butensch\xc3\xb8n\n_START_PARAGRAPH_\nI 2010 byttet forlaget Andresen & Butensch\xc3\xb8n navn til Dreyers Forlag Oslo AS. http://www.dreyersforlag.no/'